Pinetown-ongeluk: Bestuurder se lisensie vervals én hy is onwettig in land | Maroela Media
Sanele Goodness May (23) van Swaziland het Woensdag in die Pinetown-landdroshof verskyn om vir borgtog aansoek te doen. Die staat staan die aansoek teen.
Speurder Sanjeev Singh het in die hof getuig dat beamptes van Swaziland se departement van vervoer bevestig het dat May se lisensie daar vervals is. Singh het gesê May het 'n Suid-Afrikaanse rybewys bekom op grond van die vervalsde Swazilandse openbarevervoerlisensie.
Volgens Singh is die sertifikaat wat in May se besit is, en waarop sy naam verskyn, eintlik dié van ene Nkosinathi Dladla. "Dit beteken dat May se dokumente vervals en onwettig is," het Singh gesê.
May is op 6 September in hegtenis geneem op 23 aanklagte van moord, asook 'n saak van nalatige en roekelose bestuur. Altesaam 22 mense is by die ongelukstoneel op die hoek van Field's Hill (M13) en Richmondweg in Pinetown, dood verklaar. Die 23ste persoon het later in die hospitaal aan sy beserings beswyk. Dit het egter Woensdag aan die lig gekom dat nog 'n persoon verlede week gesterf het, wat die dodetal tot op 24 te staan bring, en waarvoor May tereg staan.
Die hof het ook aangehoor dat May onwettig in die land is en nie 'n werkspermit het nie.
Nóg twee kleuters in Gauteng vermoor
Ouch! Die man he soveel probleme dis net nie waar nie!
Hierdie vooval bewys net weer dat daar hoegenaamd geen beheer oor onwettige immigrante in ons land is nie. Hy het waarskynlik ook 'n vervalste onwettige identiteitsdokument waarvoor die ANC ook 'n blinde oog gaan draai want daarmee kan hy as kieser registreer en volgende jaar vir die ANC stem. Ek wonder net hoeveel duisende ander daar nog is wat in dieselfde posisie is as die man